काबिल ठाकुर कहल जोनकेँ,
भारमे माटि उघि लाऊ।
 दुहु दिशि भार रहततँ,
बोझ दुनू दिशि जायत।
 कम थाकब अहाँ आ',
माटि सेहो बेशी आओत।
 दियाद कलामी ठाकुर देखि ई,
सोचल ओ' नोकसानक भाँज।
 भरिया तोरा जान मारतह,
एके बोनिमे दोबर काज!
 पटकि भार भरिया पड़ायल,
काबिल ठाकुर रहलाह मसोँसि।
 लंघी मारि पैर खींचि कय,
अप्पन कोन भल भेल हे भाइ।
 की यौ बाबू शो-फटक्का,
बड्ड देने छी आइ।
 पहिने कोनो दिन आबि बुझायब,
नहि जायब पड़ताय।
 दहो-दिशा दस दिन काज,
देत चालि संग चालिस साल।
 बड़ा देने छी शो-फतक्का,
करू पहिने किछु काज।
 लेट किए अएलहुँ अहाँ,
अटेंडेंस लगाऊ।
 लाल बहादुर अयलाह जखन,
देखल छल क्रॉस लगायल।
 नहि देल ध्यान साइन कएल,
पूछल अफसर लेट छी आयल।
 ऊपरसँ कय हस्ताक्षर,
क्रॉस नुकयने नहि अछि मेटायल।
 लाल बहादुर कहल सुनू ई,
के करत निर्णय तखन,
हम कएल हस्ताक्षर पहिने,
क्रॉस लगाओल अहाँ तखन।
 नॉर्म्सक हिसाबे ट्रांसफर,
कएल हम अहाँक,
कहल छल एकर कोन,
छल महाशय जरूरति।
 कएल सेवा हम अहाँक,
राति-दिन भोर धरि।
 अप्पन घरक काज छोड़ल,
अहाँक काजकेँ आगू राखल।
 ताहिमे नहि हम लगायल,
नॉर्म्स केर नहि गप्प छल आयल।
 ट्रांसफरमे ई कतयसँ,
आबि गेल श्रीमान।
 तखनहि रोकल हुनक,
ट्रांसफर, औफिसर तत्काल।
 भोज देलन्हि रेंजरक बाप।
 फलनाक बेटा।
 भोज समाप्ति पर लय,
पान सुपारी लय देखल,
रेंजरकेँ जे लोक।
 अओ कहू कोन बोनकेँ,
साफ कएल एहि भोजक लेल।
 नहि गेलथि घूमय बूरि,
बुझैत अछि बड्ड छैक काज।
 आइ-काल्हितँ अहाँक चलती अछि,
हमरा सभतँ करैत छी बेकाजक काज।
 महीस पर वी. आइ. पी.
 छलहुँ हम सभ जाइत,
आर मारि लोकसभ पैरे-पैरे।
 दुर्गास्थानमे छल कोनो मेला,
देखि हमरा सभकेँ बाट देल।
 मारि लोक छल ओतय छलहुँ,
महीस पर हम चारिटा वी. आइ. पी. ये,
ओकर सभक बात छल लौकिक जौँ,
हमरा लोकनिक आध्यात्मिक तेँ,
मूल-गोत्रक प्रभावे!
 एहि शब्द पर भेल धमगिज्जर,
लोल हम्मर अछि नहि बढ़ल,
एतेक सुन्दर ठोढ़केँ छी,
अहाँ लोली कहि रहल।
 हँसल हम नहि स्मृतिकेँ,
छोड़ि छी सकलहुँ अहाँ,
फैशन-लिपिस्टिक युगोमे,
लोलीकेँ खराब बुझलहुँ अहाँ।
 तीस वर्ष नौकरी कइयो कय,
नहि बनल एकोटा मित्र।
 आस-पड़ोसी चिन्हैतो नहि अछि,
ऑफिसक पूछू नहि गति।
 गाम छोड़ि शहर छी आयल,
हमर मुदा अछि मोन।
 सात जनम घूरि नहि जायब,
गाम छोड़ि नगरक कोनो कोन।
 हम बाबा करू की पहिने,
बॉलिंग आ' कि बैटिंग।
 बॉलिंग कय हम जायब थाकि,
बैटिंग करि खायब जे मारि।
 पहिले दिन तूँ भाँसि गेलह,
से सुनह हमर ई बात बौआ,
बटिंग बॉलिंग छोड़ि-छाड़ि,
पहिने करह ग' फील्डिंग हथौआ। 